ข้อกำหนดสำนักงานตำรวจแห่งชาติ เรื่อง กำหนดระยะเวลาการส่งใบสั่งทางไปรษณีย์ 
ข้อกำหนดสำนักงานตำรวจแห่งชาติ
ข้อกำหนดสำนักงานตำรวจแห่งชาติ
เรื่อง
กำหนดระยะเวลาการส่งใบสั่งทางไปรษณีย์
 

อาศัยอำนาจตามความในมาตรา
๑๔๐ แห่งพระราชบัญญัติจราจรทางบก พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติจราจรทางบก
(ฉบับที่ ๙) พ.ศ. ๒๕๕๗ ผู้บัญชาการตำรวจแห่งชาติเห็นควรออกข้อกำหนดสำนักงานตำรวจแห่งชาติกำหนดระยะเวลาในการส่งใบสั่งพร้อมพยานหลักฐานโดยทางไปรษณีย์ไว้
ดังต่อไปนี้

ข้อ
๑ เมื่อเจ้าพนักงานจราจรหรือพนักงานเจ้าหน้าที่พบด้วยตนเอง
หรือโดยการใช้เครื่องอุปกรณ์ใด ๆ
ว่าผู้ขับขี่ผู้ใดฝ่าฝืนหรือไม่ปฏิบัติตามบทบัญญัติแห่งพระราชบัญญัตินี้
หรือกฎหมายอื่นอันเกี่ยวกับรถนั้น ๆ
ในกรณีที่ไม่พบตัวผู้ขับขี่และไม่สามารถติดหรือผูกใบสั่งไว้ที่รถได้ไม่ว่าด้วยเหตุใดให้ส่งใบสั่งพร้อมพยานหลักฐานโดยทางไปรษณีย์ลงทะเบียนตอบรับไปยังภูมิลำเนาของเจ้าของรถหรือผู้ครอบครองรถภายในระยะเวลาสามสิบวันนับแต่วันที่เจ้าพนักงานจราจรหรือพนักงานเจ้าหน้าที่พบการกระทำความผิด
และให้ถือว่าเจ้าของรถหรือผู้ครอบครองรถได้รับใบสั่งนั้นเมื่อพ้นกำหนดสามสิบวันนับแต่วันส่ง

ข้อ
๒[๑] ข้อกำหนดนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ประกาศ ณ วันที่ ๒๓
มีนาคม พ.ศ. ๒๕๕๙
พลตำรวจเอก
จักรทิพย์ ชัยจินดา
ผู้บัญชาการตำรวจแห่งชาติ





ปริยานุช/จัดทำ
๒๗ เมษายน ๒๕๕๙

ปุณิกา/ตรวจ
๒๙ เมษายน ๒๕๕๙




























[๑] ราชกิจจานุเบกษา
เล่ม ๑๓๓/ตอนพิเศษ ๘๖ ง/หน้า ๑๒/๑๒ เมษายน ๒๕๕๙